=== Videreudvikling af genren ===
[[Fil:DimmuBorgirTuska2005.jpg|left|thumb|200px|Norske [[Dimmu Borgir]] begyndte at indarbejde symfoniske elementer i deres musik, og er sandsynligvis det bedst kendte moderne black metal-band.]]
Norske [[Emperor]] videreudviklede black metal i en mere melodisk retning, og var det første black metal-band, der brugte [[keyboard (instrument)|keyboards]] som en del af deres musik. De betragtes i dag som et af de første bands til at spille [[symfonisk black metal]]. Et andet norsk band, [[Immortal (band)|Immortal]], udviklede op gennem 1990'erne black metal i en helt anden retning ved at kombinere aggressionen fra black metal med mere teknisk kompetent spil og tydeligere indflydelse fra bl.a. tidlig [[thrash metal]]. Immortals guitarister er blevet nævnt som nogle af de hurtigste og mere kompetente af de kendte black metal-guitarister.<ref name="synkooppi" />
Musik